b"\n_START_ARTICLE_\nRajpur (Kathiawar)\n_START_PARAGRAPH_\nRajpur fou un estat tributari protegit de l'ag\xc3\xa8ncia de Kathiawar al prant de Jhalawar, presid\xc3\xa8ncia de Bombai, format per dos pobles amb un sol propietari tributari. Estava a 5\xc2\xa0km al nord-oest de Wadwhan. La superf\xc3\xadcie era de 39\xc2\xa0km\xc2\xb2 i la poblaci\xc3\xb3 el 1881 de 1.674 habitants. Els ingressos s'estimaven en 1.400 lliures i es pagava un tribut de 241 lliures al govern brit\xc3\xa0nic i un de 18 lliures al nawab de Junagarh. Estava governat per una nissaga rajput jhala i era considerat estat de sisena classe. Fou fundat el 1775 per Patabhai, tercer fill de Salbansinhji Arjunsinghji II de Wadwhan."